## NGAWIGUNAYANG PIRANTI PEPLAJAHAN BERBASIS ICT (INFORMATION AND COMMUNICATION
TECHNOLOGY) ANGGEN NINCAPANG PANGRESEP SISIA RING PEPLAJAHAN MIRENGANG ( MENYIMAK)

## PIDARTA BASA BALI KELAS X MIPA 4 SMA NEGERI 1 SINGARAJA
Ni Km Sridadi 1 , I . A. Pt. Purnami 2 , I. B. Made Ludy Paryatna 2 .
Jurusan Pendidikan Bahasa Bali Universitas Pendidikan Ganesha Singaraja, Indonesia
e-mail: { komangsridadi158@gmail.com , dayupurnamiku@yahoo.com idabagusludy@gmail.com }@undiksha.ac.id

## KUUB
Tetilik  puniki  matetujon  nelatarang  (1)  tata  cara  guru  ngamargiang peplajahan  nganggen  piranti  peplajahan berbasis  ICT anggen  nincapang pangresep  sisia  mirengang (menyimak) pidarta  basa  Bali,  (2)  piranti  peplajahan berbasis  ICT prasida  nincapang  pangresep  sisia  ring  peplajahan  mirengang (menyimak) pidarta basa Bali, lan (3) penampen sisia kelas X MIPA 4 SMA Negeri 1 Singaraja ngenenin indik kawigunan piranti peplajahan berbasis ICT sajeroning peplajahan mirengang (menyimak) pidarta basa Bali. Jejering tetilik inggih punika sisia  kelas  X  MIPA  4  nglantur    penandang  tetilik  inggih  punika  peplajahan nganggen  piranti  peplajahan berbasis  ICT lan  pangresep  sisia  mirengang (menyimak) pidarta basa Bali. Kramaning mupulang data inggih punika kramaning pratiaksa, tes, miwah angket/kuisioner .  Pikolih  sajeroning  tetilikan  puniki  inggih punika  (1)  tata  cara  guru  ngajahin  nganggen  piranti  peplajahan berbasis  ICT sampun nganutin rencana peplajahan, piranti puniki marupa power point, gambar, video, suara, punika sane ngardi sisia ngaat melajah pidarta basa Bali, (2) piranti peplajahan berbasis  ICT prasida  nincapang  pangresep  sisia  mirengang (menyimak) pidarta,  nika  kacingakin  saking  panincapan ketuntasan klasikal ring pailehan  I  inggih  punika  73,86  dados  79,96  ring  pailehan  II.  Dadosnyane  saking piranti  peplajahan berbasis ICT prasida  nincap  6,1%    (3)  sisia  ngicen  panampen becik  indik  piranti  peplajahan berbasis  ICT ,  nika  kacingakin  saking rerata penampen sisia ring pailehan I inggih punika 25,46 nincap ring pailehan II dados 28,06.  Tetilikan  sane  kamargiang  puniki  nganggen  data deskriptif  kualitatif lan deskriptif kuantitatif .
Kruna jejaton : mirengang, pidarta basa Bali , berbasis ICT

## ABSTRAK
Penelitian  ini  bertujuan  menjelaskan  (1)  tata  cara  guru  mengajar dengan  menggunakan  media  pembelajaran  berbasis ICT untuk  meningkatkan kemampuan siswa dalam menyimak pidarta bahasa Bali (2) media pembelajaran berbasis ICT bisa  meningkatkan  kemampuan  siswa  dalam  menyimak  pidarta bahasa  Bali,  (3)  pendapat  siswa  kelas  X  MIPA  4  SMA  Negeri  1  Singaraja terhadap  media  pembelajaran  berbasis ICT untuk  meningkatkan  kemampuan dalam  menyimak  pidarta  basa  Bali.  Subjek  penelitian  ini  adalah  siswa  kelas  X MIPA  4  SMA  Negeri  1  Singaraja.  Objek  penelitian  adalah  proses  pembelajaran menggunakan  media  pembelajaran  berbasis ICT dan  peningkatan  kemampuan siswa menyimak pidarta basa Bali. Ada tiga tahap yang di lakukan dalam metode pengumpulan  data  antara  lain,  metode  observasi,  tes,  dan  angket/kuesioner. Hasil  penelitian  ini  menunjukan  bahwa  (1)  teknik  guru  mengajar  menggunakan media  berbasis ICT sudah  sesuai  dengan  rencana  pembelajaran,  media  ini berupa power point ,  gambar, video ,  suara,  itu  yang  membuat  siswa  semangat dalam  mengikuti  pembelajaran.  (2)  media  berbasis ICT dapat  meningkatkan kemampuan  siswa  dalam menyimak  pidarta bahasa  Bali,  hal  ini  bisa  di  lihat  dari peningkatan  ketuntasan  klasikal  pada  siklus  I  yaitu  73,86  menjadi  79,96  pada siklus  II.  Jadi  dari  penggunaan  media  berbasis ICT dapat  meningkat  menjadi 6,1%  (3)  siswa  memberikan  respon  positif  terhadap  proses  pembelajaran menggunakan  media  berbasis ICT ,  hal  ini  terlihat  dari  peningkatan  skor  rerata pada siklus I yaitu 25,46 dan 28,06 pada siklus II. Penelitian yang dilaksanakan ini menggunakan metode data deskriptif kualitatif dan deskriptif kuantitatif.
Kata kunci : berbasis ICT , menyimak, pidato bahasa Bali

## ABSTRACT
This  study  was  aimed  at  describing  (1)  the  way  teachers  teach  by  using  ict- based learning media to improve students ability in listening to Balinese language pidarta,  (2)  ict-based  learning  media  can  improve  students  ability  in  listening  to Balinese  language  pidarta,  (3)  the  response  of  the  students  of  class  X  MIPA  4 SMA N 1 Singaraja to ict-based learning media to improve ability listen to Balinese language  pidarta.  The  subjects  of  this  study  is  the  students  of  class  X  MIPA  4 SMA N 1 Singaraja and the object of this study is the process of learning using ict- based  learning  media  and  improving  the  ability  of  students  to  learn  Balinese language  pidarta.  There  are  three  stages  are  done  in  data  collection  methods among  others,  the  method  of  observation,  test,  questionnaire.  The  results  of  this study show that (1) the technique of teaching teacher using ict-based media is in accordance  with  the  lesson  plan,  this  media  in  the  form  of  power  point,  image, video, sound,  it  is  that  makes students  the  spirit  in  following  the  learning,  (2)  ict- based  media  can  improve  students  ability  to  listen  to  Balinese  language  pidarta, this  can  be  seen  from  the  increase  of  classical  completeness  in  cycle  I  that  is 73,86  to  79,96  in  cycle  II.  So  from  the  use  of  ICT-based  media  can  increase  to 6.1% (3) Students give a positive response to the learning process using ict-based media, it can  be seen from the increase  of average score in cycle I that  is 25,46 and  28,06  in  cycle  II.  The  research  is  done  using  qualitative  descriptive  and descriptive quantitative.
Keyword : Balinese language pidarta, based ict, listening

## PURWAKA
ICT (Information and communication technology) inggih
punika  parinama  sane  dahat  nguubin ri  sajeroning  samian  piranti teknis sane  kaanggen  ngamargiang  lan nyobiahang  orti. ICT ngingkupin  kalih aspek minakadi teknologi informasi lan
teknologi komunikasi . Teknologi informasi inggih punika samian parindikan  sane  mapaiketan  sareng pamargi,  ngawigunayang  piranti  sane ngwantu  mecikang,  lan  tata  cara makarya  orti. Teknologi  komunikasi inggih  punika  samian  parindikan  sane mapaiketan antuk ngawigunayang pirantisane kaanggen ngwantu anggen ngamargiang  lan  makta  data  saking perangkat  siki  ke  prangkat  sane tiosan.
Parinama ICT
wenten sangkaning  sadurungnyane  pasikian saking teknologi  komputer ( perangkat keras miwah perangkat  lunak )  sareng teknologi  komunikasi ri  sajeroning abad ke-20.
Manut Kementrian Negara Riset  dan  Teknologi  (ring  Asmani,
2011: 100) maosang, ICT (Information and  communication  technology) utawi ring  basa  Indonesia  kasengguh  antuk teknlogi informasi lan
komunikasi pinaka pahan saking widya lan teknologi inggih  punika  samian teknologi sane  mapaiketan  sareng ngambil,  mupulang,  ngolah,  nyimpen, nyobiahang  lan  ngaturang  orti  ring para jana.
Panglimbakan  lan  kawigunan ICT  (information  and  communication technology) sampun nglimbak ring aab jagat  aor  tanpa  wates  ( globalisasi) sekadi  mangkin,  samian  para  jana, punika  taler  ring  baga  pangajah- ajahan  ( pendidikan ).  Serahina-rahina kawigunan teknologi  informasi lan komunikasi sane  kaanggen  olih  para jana  sami  sampun  uning  lan  akeh kawigunannyane ring kahuripan mangkin,  sekadi  aplikasi Internet, Gojek  Online,  Uber,  Grab,  Facebook,
Youtube , miwah sane lianan,
parindikane  puniki  banget  ngwantu masyarakat sekadi mangkin.
Maosang  indik ICT madue kawigunan  sane  pinih  ageng  ring pamargi  peplajahan  inggih  punika dados  genahnyne  nyimpen  sekancan widya,  taler  dados  piranti  ngwantu rikala  ngajahin    ring  kelas.  Saking wantuan ICT , puniki prasida kasayagayang  saking  piranti ICT sekadi
multipiranti lan piranti peplajahan saking asil olahan komputer minakadinyane: gambar, foto,  grafik,  poster ,  lianan  punika  taler kawigunanyang CD  interaktif,  video peplajahan, multipiranti  presentasi,  e- learning .
Sinalih tunggil peplajahan basa Bali  ring  sekolah  sane  kapolihang inggih punika pidarta. Pidarta rumasuk kawagedan  mabasa  Bali  mabaos (berbicara). Kawagedan mabaos sajeroning peplajahan basa Bali
mateges  maderbe  kaweruhan  miwah kawagedan ngawedar ide utawi daging pikayunan nganggen basa Bali sane  becik  miwah  patut,  nganggen pilihan  kruna-kruna  sane  lengut  tur prasida  nudut  kayun  sang  sane mirengang pidarta.
Kawiaktian  pidarta  nenten  tios wantah  mabebaosan  ring  ajeng  anak akeh.  Manut  Hadinegoro  (2006:  1), pidarta  inggih  punika  nyobiahang daging  pepineh  malarapan  antuk kruna-kruna  sane  katuekang  majeng ring  anak  akeh,  utawi  wacana  sane kasayagayang  mangda  kabaosang ring  ajeng  anak  akeh,  tetujonnyane mangda sang sane miarsayang prasida  uning,  ngresepang,  narima, taler  mangda  prasida  nglaksanayang samian  sane  kabaosang.  Pidarta  taler prasida  martos the  art  of  persuation , inggih  punika  seni  kaanggen  ngiusin sang  sane  tiosan  mangda  nginutin sane kapidartayang.
Yening  kacingak  ring  sekolah ngeninin indik peplajahan materi pidarta  para  sisia  akeh  sane  prasida ngwacen  kemanten,  nanging  nenten
prasida ngresepang napi daging sujatinyane  pidarta  punika.  Yening kahanannyane sekadi ring ajeng, sisia nenten  malih  becik  mabasa  Bali  lan nenten  prasida  ngresepang  teges- teges  kruna  basa  Bali,  pastika  nenten prasida  nyurat  utawi  ngresepang  indik daging  pidarta.  Sekadi  sisia  kelas  X MIPA  4  ring  SMA  Negeri  1  Singaraja, akeh  sane  nenten  nguningin  teges- teges kruna basa Bali lan ngresepang indik daging pidarta.
Bantang  pikobet  Tetilik:  (1) Sapunapi  tata  cara    sane  kamargiang guru ring sajeroning ngawigunanayang piranti  peplajahan berbasis  ICT sane prasida  kanggen  nicapang  pangresep sisia  indik  mirengang (menyimak)
pidarta  basa  Bali  ring kelas  X  MIPA  4 SMA Negeri 1 Singaraja? (2) Sapunapi pangresep sisia indik mirengang (menyimak) pidarta  basa Bali ring kelas X MIPA 4 SMA Negeri 1 Singaraja  sawusan  ngawigunayang piranti  peplajahan berbasis  ICT ?  (3)
Sapunapi penampen sisia ring kewentenan  ngawigunayang  piranti peplajahan berbasis  ICT anggen nincapang pangresep indik mirengang (menyimak) pidarta  basa  Bali  sisia kelas  X  MIPA  4  SMA  Negeri  1 Singaraja?
Tetujon  tetilikan:  (1)  Mangda prasida  nelatarang  tata  cara  sane kamargiang guru ring sajeroning ngawigunanayang  piranti  peplajahan berbasis  ICT sane  prasida  kanggen nicapang pangresep sisia indik mirengang (menyimak) pidarta  basa Bali ring kelas X MIPA 4 SMA Negeri 1 Singaraja.  (2)  Mangda  uning  lan prasida  mahbahang  pangresep  sisia indik  mirengang (menyimak) pidarta
basa  Bali  sisia  kelas  X  MIPA  4  SMA
Negeri 1 Singaraja sawusan
ngawigunayang piranti peplajahan berbasis  ICT. (3)  Mangda  uning  lan prasida  mahbahang  penampen  sisia rikalaning ngawigunayang Piranti peplajahan berbasis  ICT anggen nincapang pangresep indik mirengang (menyimak) pidarta  basa  Bali  sisia kelas  X  MIPA  4  SMA  Negeri  1 Singaraja
Kawigunan Teoritis sane
kapolihang:  (1)  Pikolih  tetilikan  puniki kaaptiang  mawiguna  ring  sajeroning panglimbakan widia (teori) indik piranti peplajahan berbasis  ICT. (2)  Pikolih tetilikan  puniki  kaaptiang  mawiguna ring  panglimbakan  kaweruhan  ring widia paguron-guron (ilmu pendidikan) , cutetnyane  peplajahan basa Bali . Kawigunan Praktis sane kapolihang:  (1)  Majeng  ring  sisia, pikolih  saking  tetilikan  puniki  kaptiang prasida ngwehin rasa tetulud ( motivasi )  sisia  antuk  melajah  pidarta basa  Bali . (2) Majeng  ring  Guru  Basa Bali,  pikolih  saking  tetilikan  puniki kaptiang  prasida  ngwantu  guru  basa Bali,  pamekas guru sane wenten ring SMA  Negeri  1  Singaraja  ngamilih piranti berbasis  ICT ,  dadosnyane peplajahan prasida ngamolihang pikolih  sane  becik.  (3)  Majeng  Panilik Tiosan,  pikolih  ring  tetilikan  puniki kaaptiang  mawiguna  majeng  panilik tiosan,anggen bahan pabinayan ( perbandingan )  ri  kala  nglaksanayang tetilikan  sane  pateh. (4)  Majeng Panilik , pikolih tetilikan puniki, kanggen  dasar  majeng  ring  panilik ritatkala benjang pungkur ngajahin ring sekolah-sekolah ngangge Piranti peplajahan sane berbasis ICT. Sepat siku-siku sane kaanggen: 1)  Piranti  Pelajahan,  2)
Piranti  pelajahan  berbasis ICT ,  3)
Menyimak ,  4)  Pidarta  Basa  Bali,  5)
Tata  Papineh (Kerangka  Berfikir) ,  6) Hipotesis Laksana (Hipotesis Tindakan).
Kruna  piranti  ( media) mawit  saking basa  Latin  “ medius” sane  madue teges  pangiring.  Piranti  peplajahan madue  artos  pinaka  pangiring  widya saking  guru  majeng  ring  para  sisia. Yening sarana punika madaging widya sane prasida anggen ngwantu nlatarang  napi  sane  kaaptiang  guru  ri kala ngamargiang peplajahan minakadi  imbanyane: televisi,  film, foto,  radio,  rekaman,  audio ,  miwah sane tiosan, punika kawastanin sarana pangajahan.
Volume 6 Nomor 1, Tahun 2019
Piranti  Peplajahan Berbasis ICT, Manut  Kementrian  Negara  Riset dan  Teknologi  (ring  Asmani,  2011:
100), ICT (Information
and communication  technology) utawi  ring basa  Indonesia  kasengguh  antuk Teknlogi  informasi lan komunikasi pinaka  pahan  saking  widya  lan teknologi inggih punika samian teknologi sane  mapaiketan  sareng ngambil,  mupulang,  ngolah,  nyimpen, nyobiahang  lan  ngaturang  orti  ring para  jana.  Kaluwihan  Saking ICT , inggih  punika  gambar-gambar  prasida dangan kaanggen ring proses peplajahan  lan  prasida  mecikang pangresep  para  sisia,  guru  prasida nelatarang intruksi-intruksi
sane meweh  anggen  nincapang  pangresep para  sisia,  guru  prasida  ngaryanin kelas interaktif lan  palajahan  sane nudut kayun  para  sisia,  puniki  prasida nincapang konsentrasi sisia.
Mirengang (Menyimak) ,  Manut Tarigan (1986:19) mirengang
(menyimak) inggih  punika  parilaksana mirengang  lambang-lambang  sane lisan  antuk  nguratiang,  apresiasi  lan interprestasi  anggen  molihang  gatra, lan  ngresepang  makna  komunikasi sane  nenten  ka  sobyahang  olih  sang sane  mabaos  saking  basa  lisan  antuk rekaman utawi langsung.
Pidarta
inggih punika
mabebaosan  ring  ajeng  anak  akeh. Manut  Luqman  Hadinegoro  (2006:1), pidarta  inggih  punika  nyobiahang daging  papineh  malarapan  antuk kruna-kruna  sane  katuekang  majeng ring  anak  akeh,  utawi  wacana  sane kasagayang  mangda  kabaosang  ring ajeng anak akeh, tetujonnyane mangda sang sane miarsayang prasida uning, ngresepang, nrima taler mangda prasida nglaksanayang samian sane kabaosang. Tata Pepineh (Kerangka
Berfikir) Sane  patut  kauratiang  ring peplajahan  mirengang (menyimak) pidarta  basa  Bali  inggih  punika  piranti peplajahan  sane  prasida  nincapang daging pikayunan sisia. Sinalih tunggil piranti peplajahan sane prasida kaanggen  ring  peplajahan  mirengang
(menyimak) pidarta  basa  Bali  inggih punika  piranti  peplajahan berbasis ICT .  Piranti  puniki  prasida  nyihnyang pangresep  sisia  indik  daging  pikayun sane wenten ring daging pidarta antuk sarana peplajahan sane marupa piranti berbasis ICT kaaptiang mangda pangresep sisia ring peplajahan mirengang (menyimak) pidarta  basa Bali sayan nincap.
Hipotesis  Laksana (Hipotesis
Tindakan) inggih punika cutetan ajebos  ngenenin  indik  tetilik  sane kamargiang.  Hiptesis  kahanannyane ajebos, nika santukan hipotesis mangda  kauji  nganutin  data empiris (Nasution, 2012: 45).

## KRAMANING TETILIK
Tetilik puniki ngangge tetilik deskriptif kualitatif lan kuantitaif. Tetilik deskriptif kualitatif nganggen  lan ngandelang data sane  masifat non verbal (tertulis) lan  tetilikan deskriptif kuantitatif nganggen data sane masifat verbal (angka). Ring sajeroning kramaning  tetilik  prasida  kawedarang indik,  1)  Palihan  Tetilik,  palihan  tetilik sane kaanggen ring tetilik puniki inggih punika  tetilik  tindakan  kelas;  2) Jejering  lan  panandang  tetilik,  sane dados jejering tetilik inggih punika sisia kelas  X  MIPA  4  SMA  Negeri  1 Singaraja  lan  sane  dados  panandang ring tetilikan puniki merengang (menyimak) pidarta  basa  Bali  sane ngawigunayang piranti peplajahan
berbasis ICT . 3) Pangrencana aksana, ring sajeroning pangrencana madaging  sakancan  parindikan  sane patut kasiagayang
sadurung nglaksanayang tindakan ring  kelas (Wendra,  2013:  54).  Ring  sor  inggih punika  dudonan  pangrencana  sane kaanggen ring tetilik puniki. (a)  Panilik sareng  guru  nglaksanayang  seseleh kurikulum lan silabus anggen mastikayang kompetensi  inti,  standar kompetensi ,  miwah  ngrereh indikator mangda  prasida  nyiagayang pokok bahasan taler tetujon pengajah-ajahan sane  kabanda  antuk  galah  ( alokasi waktu ).  (b)  Panilik  sareng  guru ngaryanin rencana palaksanaan
Volume 6 Nomor 1, Tahun 2019
pembelajaran  (RPP) miwah skenario pembelajaran ring
peplajahan mirengang (menyimak) pidarta  basa Bali  nganggen  piranti  peplajahan berbasis  ICT .  (c)  Nyiagayang  sarana sane kaanggen ring peplajahan mirengang (menyimak) pidarta  basa Bali  nganggen  piranti  peplajahan berbasis ICT . Serana punika minakadi video pidarta  basa Bali  miwah sound system .  (d)  Panilik  ngaryanin  piranti pamastika  ( alat  evaluasi )  anggen
pamastika
pengajah-ajahan
mirengang (menyimak) pidarta  basa Bali inucap sane karembugang sareng guru  basa  Bali  ring  sekolah.  Ring kenjekane  puniki  kaanggen  metode tes  tulis ,  makasami  sisia  mangda nyawis  pitaken  saking  video  sane sampu kapireng. (e) Ngaryanin panuntun kuesioner/angket. Angket puniki kaanggen mangda uning penampen
sisia indik piranti
peplajahan berbasis ICT sane kawigunayang ring
peplajahan
mirengang (menyimak) pidarta  basa Bali  puniki.  (f)  Nelatarang  sapunapi pidabdab ri kala nglaksanayang piranti peplajahan berbasis
ICT ring peplajahan  mirengang  ( menyimak)
pidarta  basa  Bali  puniki  majeng  ring guru basa Bali; 4) Palaksana, palaksana  ring  tetilik  tindakan  kelas madue  ceciren  sane unik inggih punika  madaging  dudonan  pamargin pangajah-ajahan.  Dudonan  pamargin pangajah-ajahan sane jagi klaksanayang ring tetilik puniki prasida kacingak  saking skenario pengajahan ring sor. (a) Guru nguncarang panganjali  umat.  (b)  Guru  ngabsen para sisia. (c) Guru ngicenin apersepsi sane  dados  silih  tunggil  tata  cara ngamolihang  uratian  sisia  majeng materi sane pacang kabaosang, inggih punikapidarta  basa  Bali.  (d)  Guru maosang tetujon  peplajahan.  (e)  Guru nelatarang  materi  pelajahan,  sakadi nelatarang teges mirengang (menyimak) lan  pidarta  basa  Bali, soroh-soroh  pidarta  basa  Bali,  ngicen imba video pidarta  basa  Bali  (f)  Usan nelatarang  materi  lan  ngicenin  imba, guru  ngicenin  galah  mataken  majeng
ring sisia ngenenin pelajahan mirengang (meyimak) pidarta  basa Bali  sane  durung  karesepang.  (g) Yening  nenten  wenten  pitaken  malih, guru  muter video pidarta . (h)  Guru nunas  majeng  ring  sisia  mangda nyingakin  lan  miragiang video sane kaputerang ring kelas  punika.  (i) Guru nunas majeng ring para sisia maosang napi  sane  sampun  kacingakin  lan kapiragiang.  Yening  sisia  durung resep,  mangda  katakenang.  (j)  Guru ngaptiang  mangda  para  sisia  ngalatih miregang  pidarta  malih,  ring  jero soang-soang.  (k)  Guru  sareng  sisia nyutetang  materi  pelajahan.  (I)  Guru muputang  peplajahan  lan  ngaturang paramashanti, 5) Praktiaksa lan Pamastika, sane  dados  tetujon  utama klaksanayang praktiaksa inggih punika nguningin  sapunapi  kapatutan  sisia urati nyarengin peplajahan lan pamastika klaksanayang anggen nguningin  sapunapi  pangresep  sisia ring peplajahan mirengang
(menyimak) pidarta basa Bali ; 6) Mulat Wali,  Mulat  wali  utawi refleksi inggih punika ngelingang lan minehang mawali  ngenenin  panglaksana  sane pateh  sakadi  sane  sampun  kacatat ritatkala  ngalaksanayang  seseleh,  7) Mupulang  data,  kramaning  mupulang data inggih punika kramaning pratiaksa, tes, miwah angket: 8) Piranti Tetilik, piranti sane kaanggen sajeroning kramaning praktiaksa inggih punika lembar praktiaksa , piranti  sane  kaanggen  sajeroning kramaning tes  i nggih  punika tes lan piranti  sane  kaanggen  sajeroning kramaning kuesioner/angket inggih punika pedoman  kuesioner/angket .  9) Tata  Cara Data Tureksa  lan  Sepat Sida. Data tureksa  inggih  punika pakaryan ngatur, ngurutang, lan nyekaang,  ngicenin  tanda  utawi kode , lan  ngategoriang data .  Data  pikolih peplajahan  prasida  kapolihang  saking tes  tulis pinaka  cihna  pangresep  sisia ring peplajahan mirengang (menyimak) pidarta  basa  Bali.  Wiadin data penampen sisia kapolihang saking kuesioner.

## PIKOLIH MIWAH TETEPASAN
Ring  adyaya  puniki  pacang katelatarang indik pikolih miwah tetepasan ritatkala nglaksanayang tetilikan
puniki, panilik jagi nglaksanayang tetilikan tindakan kelas . Panilik nglaksanayang pratiaksa ring  kelas  X  MIPA  4  SMA  Negeri  1
Singaraja,  ring  tetilikan  puniki  guru sane kadadosang panglaksana
tindakan  miwah  panilik.  Tetilikan  ring pailehan  I  klaksanayang  ring  dina Sukra,  13  April  2018  ri  kala  galah
07.00-08.30  WITA.  Ring  patemon puniki, guru nelatarang materi palajahan indik mirengang (menyimak) pidarta basa Bali. Rikalaning nelatarang  materi  palajahan,  guru kawantu  sareng  sarana  utawi  piranti LCD .  Mawit  saking  nelatarang  artos teges  mirengang (menyimak), teges pidarta  basa  Bali,  nglantur,  tetujon, kawigunan pidarta basa Bali, sawusan punika  sisia  kanikain  ngrereh  sekaa selanturnyane  guru  nampilang  imba pidarta  marupa video sane  kaputer nganggen LCD ring  arep  kelas,  para sisia samian nguratiang lan mirengang video pidarta punika. Sawusan nelatarang materi palajahan lan ngicen imba video pidarta  sane  mamurda
“HIV/AIDS ”, sisia kanikain mabligbagan  indik  teges-teges  kruna meweh  sane  wenten  ring video .  Guru ngicenin  galah  majeng  sisia  antuk mabligbagan.  Selanturnyane  wenten sisia  mawasta  Ni  Gst  Ayu  Komang Nadia pratiwi ngunggahang tangan tur metaken. Pitakennyane “Pak napi nika teges nglimbak nggih?” Sadurung guru nyawis  pitaken  punika,  guru  ngicenin majeng  sisia  sane  liananan  nyawis. Santukan nenten wenten sane prasida nyawis  pitaken  punika,  guru  nyawis pitaken  sisia.  Sadurung  guru  nyawis, sisia kanikain antuk nguratiang penggalan video sane kaputer Saking rekaman  video punika guru  nelatarang  indik  kruna  nglimbak. Sawusan  nyawis  pitaken  punika,  guru metaken  sareng  Nadia  lan  sisia  sane tiosan. Napike sampun ngresep indike punika?    makasami  sisia  manggutan lan ngaraos sampun ngresep.
Santukan  nenten  wenten  metaken malih, selanturnyane malih kalanturang  mabligbagan.  Sawusan punika saking sekaa nyobyahang napi sane sampun kapolihang tur kakaryanin  ring  arep  kelas  kruna- kruna  sane  meweh  tur  tegesnyane. Sawusan  mabligbagan  guru  pacang muterang sisia video pidarta basa Bali sane  mamurda  “Kenakalan  Remaja” ring  arep  kelas  nganggen LCD lan speaker ,  sisia  mangda  nguratiang  lan mirengang (menyimak)  video sane kaputerang. Selami video kaputer guru nguningayang  mangda  para  sisia nenten  wenten  sane  uyut  utawi marerembug sareng sawitrannyane.
Sesampun kaicen pawarah sekadi  punika,  guru  ngawitin  muter video pidarta  “Kenakalan  Remaja” selami  5  menit.  Ritatkala  mirengang wenten sisia sane nyatet poin- pointnyane  nanging  guru  maosang mangda  nguratiang  lan  nenten  dados nyurat  dumun  napi  daging  pidarta punika,  nika  matetujon  mangda  guru uning sapunapi pangresep sisia ritatkala mirengang (menyimak). Sesampun  5  menit  kaputerang video punika guru ngicenin pawarah mangda nyayagayang  1  lembar  kertas  lan ngwagiang soal sane madaging 5 soal ngeninin  indik  pidarta  sane  sampun kauratiang  punika.  Guru  ngicenin galah ngaryanin soal punika 15 menit.
Sesampunne sisia wusan ngaryanin tugas punika, sisia kabagiang kuesioner ngenenin  indik penampen sisia manut piranti palajahan berbasis ICT . Guru
nelatarang  indik  tata  cara  nagingin kuesioner . Sisia lantas nagingin kuesioner sareng-sareng.  Sawusan nagingin kuesioner , ketua kelas mupulan kuesioner sane  sampun kakaryanin olih semetonnyane.
Sadurung  muputang  peplajahan,  guru nguningayang  awuku  sane  jagi  rauh pacang  katelatarang  malih  materi sekadi  puniki  pidarta  basa  Bali.  Sisia kanikain  taler  mangda  malajah  kruna- kruna  sane  wenten  ring  pidarta mangda  uning  tegesnyane  ring  jerone soang-soang.  Wusan  punika  guru  lan
sisia  ngaturang  parama  santhi “OM
Shanti Shanti Shanti OM ”.
Mulat  wali  pailehan I  punika minakadi  kaanggen  jalaran  mangda peplajahan  memargi  antar  lan  sayan ngamecikang.  Kahanan  sane  wenten ring  pailehan I  punika  pinaka  pikobet sane  pacang karereh,   pamuputnyane wau  raris  kamargiang  ring  pailehan selanturnyane.  Sajeroning  nincapang rasa ngaat sisia mirengang (menyimak) pidarta  basa  Bali,  guru mangda  nincapang  tata  caranyane ngamargiang
peplajahan utawi
menyenangkan. Pikolih    ring  pailehan  I  ngenenin inidik  pangresep  sisia  mirengang
(menyimak) pidarta basa Bali
ngamolihang rerata 73,86.  Lan  pikolih penampen sisia angket, sampun ngamolihang pikolih becik inggih punika reratanyane 25,46 antuk kategori positif .
Ring  pailehan II  punika  pacang katelatarang pateh sekadi ring pailehan I  .  Nanging  binannyane  ring
pailehan II katelatarang  indik  tetujon pengajahan sedurung ngawitin peplajahan  ring  kelas  sane  manut sareng  rencana  pengajahan  (RPP) mangda sumingkin becik lan nyiagayang malih piranti lembar pratiaksa guru lan sisia, miwah lembar angket/kuisioner . .
Ring  laksana  pailehan  II  puniki parikrama unteng pengajahan mirengang (menyimak) pidarta  basa Bali, klaksanayang ring kelas. pailehan II  puniki  ring  kelas  X  MIPA  4  SMA Negeri  1  Singaraja.  Ring  dinane punika makasami sisianyane ngranjing lan  klanturang  olih  guru  melajahin indik    pidarta  basa  Bali  mirengang ngawigunayang piranti peplajahan berbasis  ICT sane  kaputerin  ring patemon  nika, Video sane  mamurda
“ bahaya merokok ”.  Peplajahan  ring pailehan II,  ngutamayang  teges  lan paneleban  teges  kruna-kruna  sane wenten  ring  pidarta  sane  dados uratian minakadi kruna sane kaanggen,  teges,  pabesen  lan  daging pidarta  punika. video puniki  kaputer mangda  alit-alite  prasida  sumingkin
ngresep  indik  daging-daging  kruna sane  wenten  ring video punika. Sausan  mabligbagan  guru  muterang video malih sane mamurda “narkoba”, selanturnyane  kaicen  soal  ngenenin indik  pidarta  sane  sampun  kauratiang punika,  neten  lali  panilik  nyobiahang angket malih  ring  kelas  punika. Pemargi  pengajahan  ring  pailehan II sampun  kacingak  becik  lan  manut sareng pangrencane panilik.
Seseleh  lan  Pemastika  pailehan II punika kapolihang data saking kramaning pratiaksa, tes, miwah angket. Pikolih pratiaksa guru ngajahin lan  sisia  nyarengin  peplajahan  ring kelas  X  MIPA  4  SMA  Negeri  1 Singaraja kapolihang antuk mratiaksaang  guru  ngajahin  lan  sisia nyarengin  peplajahan,  nganutin  RPP mirengang (menyimak) pidarta  basa Bali  sane  sampun  kakaryanin  olih guru.  Pikolih  pangresep  sisia  ring peplajahan  mirengang (menyimak) pidarta basa Bali kelas kelas X MIPA 4 SMA Negeri 1 Singaraja sane ngawigunayang  piranti berbasis  ICT punika  ngamolihang  rerata  inggih punika  79,96.  Pikolih  penampen  sisia mirengang (menyimak) pidarta  basa Bali ngawigunayang piranti peplajahan berbasis  ICT , skor rerataannyane inggih  punika  28,06.  Sane  ngicen penampen sangat  positif wenten  26 diri  sisia  (86,66%)  lan  sane  ngicen penampen positif wenten  4  diri  sisia (13,33%).
Mulat  wali  ring  pailehan II punika,  pikolih  melajah  sisia  luwihan yening saihang sareng pikolih peplajahan  sisia  ring  pailehan  I. Kaiwangan utawi pikobet punika minakadi, tata cara guru sane nelatarang materi pidarta sane lumrah kemanten, sisia mangda nelebin panelataran  indik  teges-teges  kruna sane wenten ring pidarta. Piranti sane kaanggen melajah ring kelas X MIPA 4 SMA  Negeri  1  Singaraja  punika sampun  banget  nunjang  peplajahan sisia  mirengang (menyimak) pidarta basa  Bali.  Ruangan  sane  mangge punika  genahnyane  ring  ruangan sampun madue LCD .
Pikolih pangresep sisia ring
pailehan  II  ngeninin  indik  pangresep sisia ring peplajahan mirengang (menyimak) pidarta basa Bali ngamolihang  rerata  79,96  punika sampun  nglintangin  sepat  sidanyane inggih  punika ≥75.  Ring  pikolih penampen sisia angket, sampun ngamolihang pikolih becik inggih punika reratanyane 28,06 antuk kategori sangat positif .
Perbandingan nilai pangresep sisia ring peplajahan mirengang (menyimak )  pidarta  basa  Bali  antuk ngawigunayang  piranti berbasis  ICT ring  pailehan  I  lan  pailehan  II    sisia Kelas  X  MIPA  4  SMA  Negeri  1 Singaraja  inggih  punika  sekadi  ring sor, pikolih melajah sisia ring pailehan II  punika  sampun  kabaos  mapikolih, santukan  sampun  prasida  nincapang pangresep mirengang (menyimak) pidarta basa Bali sisia kelas X MIPA 4 SMA  Negeri  1  Singaraja.  Pikolih punika  nganutin  sepat  sida  inggih punika sisia sane ngamolihang biji ≥75 akehnyane  30  diri  sisia  (100%).  Ring pailehan I pikolih tes sisia
ngamolihang rerata 73,86. Ring pailehan II pikolih tes sisia
ngamolihang rerata 79,96. Ring
pailehan I  pikolih angket ngamolihang rerata  25,46.  Sane  ngicen  penampen sangat  positif wenten  10  diri  sisia (33,33%)  lan  sane  ngicen  penampen positif  wenten  16  diri  sisia  (53,33%), lan cukup  positif wenten  4  diri  sisia. Ring pailehan II pikolih angket
ngamolihang rerata 28,06. Sane ngicen penampen sangat positif wenten 26 diri sisia (86,66%) lan sane ngicen penampen positif wenten 4 diri sisia  (13,33%)  punika  sane  ngicen penampen sangat  positif lan positif sane  ngawigunayang  piranti berbasis ICT kaanggen  nincapang  pangresep sisia  mirengang (menyimak) piddarta basa  Bali.  Duaning  asapunika,  ring pailehan II  punika  parikrama  tetilikan prasida kapuputang santukan sampun ngamolihang hasil sekadi sane kaaptiang.
IMPLIKASI
Sajeroning  tetilikan  puniki  ring kawigunannyane
dumogi sida kaanggen  uger-uger  ri  kala  guru ngamargiang  peplajahan  mapaiketan ring peplajahan mirengang (menyimak) pidarta basa Bali sepatutnyane  sida  nganggen  piranti puniki  manut  dudonan  tata  cara  sane patut  ri  sajeroning  nganggen  uger- uger  utawi  tata  cara  ri  kalaning ngajahin  nganggen  piranti berbasis ICT mangda sisiane ngaresepang napi sane  kaplajahin  manut  peplajahan punika. Yening materi indik peplajahan mirengang (menyimak) pidarta  basa Bali  kesarengin  piranti  sane  manut, sisia dangan ngaresepang  antuk sapunika  yening  sampun  dangan ngaresepang, sida nincapang pangresep  sisia,  kaweruhan  sisia, uratian sisia, miwah sane tiosan. Sane ngawinang  niki  sida  nincap  sampun mabukti  ring  tetilikan  puniki  inggih punika  sampun  nincap  pangresep sisia ring  mirengang (menyimak) pidarta  basa  Bali  nganggen  piranti peplajahan berbasis  ICT lan  sisiane taler  seneng  ri  kalaning    mirengang (menyimak) pidarta  sane  kaputer  ring arep kelas.
Malarapan antuk kawigunan tetilikan  ring  pangresep  sisia  ri  kala peplajahan  mirengang (menyimak) pidarta  basa  Bali  punika  banget mabuat  pisan  kaanggen  nincapang pangresep
sisia
mirengang
(menyimak) pidarta basa Bali
ngawigunayang piranti peplajahan berbasis  ICT puniki  kacingak  saking pamikolihnyane  sane  nincap  dados 75% ring kelas X MIPA 4 SMA Negeri 1  Singaraja.  Taler  kawigunan  tiosan saking  piranti  berbasis ICT puniki prasida ngardi ngaat melajah sisia ring peplajahan  pidarta  basa  Bali.  Dumogi ring  kelas  sane  tiosan  prasida  ngicen pemargi  sane  becik  lan positif pateh sekadi tetilikan puniki sane
kamargiang  olih  panilik  mangkin.  Lan prasida kaanggen imba ri kala ngemargiang  tetilikan  sane  pateh  ring tetilikan  panilik  puniki,  indik  punika tetilikan PTK.

## PAMUPUT
Madasar  antuk  pikolih  tetilikan ngenenin  indik  kawigunan  piranti peplajahan berbasis ICT ring peplajahan  mirengang  (menyimak) pidarta basa Bali sisia kelas X MIPA 4
SMA  Negeri  1  Singaraja  prasida nincapang  pangresep  sisia,  liana punika  prasida  ngari  ngaat  melajah sisia ring palajahn mirengang (menyimak) pidarta basa Bali. Pikolih pangresep sisia mirengang (menyimak) pidarta  basa Bali  ring  pailehan I  inggih  punika 73,86 .  Ring  pailehan II, rerata nilai
sisia  inggih  punika 79,96 .  Panincapan pikolih  melajah  sisia  saking  pailehan I (73,86) ke  pailehan II (79,96) inggih punika 6,1 .  Pikolih  melajah  sisia  ring pailehan II  punika  sampun  kabaos mapikolih,  santukan  sampun  prasida nincapang pangresep sisia ring peplajahan  mirengang (menyimak) pidarta basa Bali kelas X MIPA 4 SMA Negeri  1.  Pikolih  punika  nganutin sepat  sida  inggih  punika  sisia  sane ngamolihang  biji  ≥75  akehnyane  30 diri sisia (100%).
Pikolih  penampen  sisia  utawi angket sisia  sampun  ngamolihang
penampen becik. Indik piranti berbasis ICT sane prasida nincapang pangresep sisia ring peplajahan mirengang (menyimak) pidarta  basa Bali  kelas  X  MIPA  4  SMA  Negeri  1
Singaraja. Pikolih penampen sisia ring pailehan I  punika 25,46 lan  ring pailehan II  punika 28,06 .  Panincapan pikolih penampen sisia saking pailehan I (25,46) ke  pailehan II
(28,06) inggih punika 2,6 . Manut
panyutetan sane katelatarang ring ajeng, prasida kauningayang piteket-piteket minakadi:  (1)  Majeng  ring  guru,
pangresep sisia ring peplajahan mirengang (menyimak) pidarta  basa Bali punika, nenten lempas saking tata cara  guru  ngajahin.  Indik  punika kaarepang  mangda  guru prasida ngawigunayang    piranti-piranti  sane mabuat  anggen  nincapang  pangresep sisia  mirengang (menyimak) pidarta basa Bali, utamannyane piranti
peplajahan berbasis  ICT sane  ngardi sisia  ngaat  melajah.  (2)  Majeng  ring panilik lianan, panelataran sane wenten  ring  tetilikan  puniki  prasida kaanggen  srana  sajeroning  nilikin pikobet  sane  asoroh  ring  tetilikan selanturnyane. Panilik nguningin sajeroning  tetilikan puniki  kantun wenten  kakirangannyane.  Duaning asapunika  panilik  sane  lianan  prasida ngamanggihin  pamargi  selanturnyane ring sisia sane lianan.

## KAPUSTAKAAN
Aqib,  Zainal.  2015. Model-model, Media, dan Strategi Pembelajaran    Kontekstual (Inovatif) .  Bandung  :  Yrama Widya Arsyad, Azhar. 2011. Media Pembelajaran .  Jakarta:  PT Raja Grafindo Persada
Asmani,  J.  2011. Teknologi  informasi dan  komunikasi  dalam  Dunia Pendidikan Yogyakarta : Deva Press Bahar,  Putra.  2010. Seni  Pidato . Jakarta. Rineka Cipta Tarigan Guntur, Henry. 1986. Menyimak Sebagai Suatu Ketrampilan Berbahasa . Angkasa Bandung Hadinegoro,  Luqman.  2006. Teknik seni berpidato mutakhir . Yogyakarta. Absolut. Rusman. 2012. model-model pembelajaran . Bandung :
Rajawali Pers Wendra,  I  Wayan.  2013. Penulisan Karya Ilmiah . Singaraja: Universitas Pendidikan Ganesha.